Meil kuuleb sööklas huvitavaid asju, sest mul on ideaalsed lauanaabrid  Täna rääkisid vanamehed kuidas nad poisina pauku tegid. Kalle kirjeldas kuidas nemad vintpüssikuule väävliga täitsid ja pauku tegid ning püssiga öösel metsas käisid. Midagi hullu  polnud juhtunud. Ükskord olid nad peaaegu maha lasknud öises metsas jalutanud ühe jalaga mehe ning 1 külapoiss oli granaadiga mängides surma saanud.  Räni ütles, et tema ei pidanud väävliga jamama. Granaate oli olnud piisavalt. Suuri õnnetusi ei juhtunud, ainult 1 poiss oli omal soolikad välja lasknud metsas. "Mis tast sai?" küsin mina, naiivne mimm. " me matsime ta maha", ütles räni. Või noh mitte sealsamas metsas, ta vanemad hiljem tegid seda. Me panime granaate lõkkesse ka ja tegime vene ruletti. Et  kuhu poole lõhkeb".  Küll olid ilusad ajad ohkasid mõlemad ja sellega saigi meil lõuna läbi.  Mind sihuke jutt üllatas. Miks tüdrukud kunagi pomme ei tee ja ei ürita käega naela seina taguda? Vanamehed lõunalauas kiiitlevad alati oma pommiehitamise, käega seina löödud naelte, mootorrataste ja auto käigukastidega.  Nädala üllataja on aga mu vanamees. Eile oli töö ta nexuse plaadi esitlusele viinud. Kui mina teadsin, et mu vanamehe lemmikud on bändid Nine, Hellacopters ja Turbonegro, mis on pisut  teisest stiilist, siis nüüd on ta lemmik ka nexus. Vist. Tuli koju, pani plaadi mängima ja tantsis kaasa. Okei, pikk päev olnud, inimene on väsinud. Ei muutunud ma veel murelikuks. Hommikul pani jälle selle plaadi mängima. Seni mängis eesti bändidest meil kodus horricanes ja pedigree. Ja nüüd see. Jäi segaseks, kas vanamees teeb vigurit või on hulluks minemas. Tal on palju tööd küll - äkki tõesti akkab segi minema? Plaat oli muidugi tore. Autogrammid peal ja puha.  Ülemusega käisin poes ja ostsime  põdra ja jõuluehteid. Tegime lennukist leitud linnupessa kompositsiooni - "debiilne põder muneb oma mune ja 1 õuna ka".  Päris ilus on meil siin nüüd.